smcproject/ml-wiki-sentences huggingface dataset:
പുതിയതായി ഉദ്ഭവിച്ച് നിയന്ത്രണമില്ലാതെ വളരുന്ന ശരീര കോശങ്ങൾ (neoplastic growth) മൂലം രൂപീകൃതമാവുന്ന മുഴ അഥവാ വീക്കത്തെയാണ് ട്യൂമർ എന്നു പറയുന്നത്.
കോശങ്ങൾ വിഭജിക്കുകയും വർധിക്കുകയും ചെയ്യുന്നത് ജൈവ പ്രക്രിയയുടെ ഭാഗമാണ്.
എന്നാൽ ശരീരത്തിന്റെ വളർച്ചയ്ക്കാവശ്യമില്ലാതെ അനിയന്ത്രിതമായി കോശങ്ങൾ വിഭജിക്കുമ്പോഴാണ് ട്യൂമറുകളുണ്ടാവുന്നത്.
അനിയന്ത്രിതമായ ഇത്തരം കോശ വിഭജനത്തിനിടയാക്കുന്ന ചോദന എന്തെന്നു വ്യക്തമല്ല.
ട്യൂമറിന് രണ്ട് അടിസ്ഥാന ഘടകങ്ങളുണ്ട്.
ട്യൂമർ കോശങ്ങളടങ്ങുന്ന പാരൻകൈമയും (മൃദുകല) ട്യൂമർ കോശങ്ങളുടെ വളർച്ചയെ പുഷ്ടിപ്പെടുത്തുവാൻ പര്യാപ്തമായ സ്ട്രോമയും (സന്ധാനകലകളും നാളികളും ഉള്ള ആധാരചട്ടക്കൂട്).
പാരൻകൈമയാണ് ട്യൂമറിന്റെ ജീവ സ്വഭാവം നിർണയിക്കുന്നത്.
ട്യൂമറുകൾ രണ്ടു വിധം ഗർഭപാത്രത്തിലെ മാരക ട്യൂമർ ലഘു (benign) ട്യൂമറുകളും മാരക (Malignant) ട്യൂമറുകളും.
മാരക ട്യൂമറുകളാണ് കാൻസർ അഥവാ അർബുദം.
ലഘു ട്യൂമറുകൾക്കും മാരക ട്യൂമറുകൾക്കും മധ്യേ സ്വഭാവമുള്ള ട്യൂമറുകളുമുണ്ട്.
ഏതു കലയിലാണോ ട്യൂമർ ഉത്ഭവിക്കുന്നത് ആ ശരീരകലയേയും ട്യൂമറിന്റെ സൂക്ഷ്മ ഘടനയേയും കണക്കിലെടുത്തുകൊണ്ടുള്ള മറ്റൊരു വിഭജന (histopathological classification)വുമുണ്ട്.
ശരീരത്തിന്റെ ആവരണ കല(epithelium)കളിലെ ട്യൂമറുകൾ (ഉദാ: അന്നപഥത്തിന്റെയും ഗ്രന്ഥികളുടെയും ആവരണം) ഇത്തരത്തിലുള്ളതാണ്.
മറ്റൊന്ന് ശരീരാവയവങ്ങളെ ബന്ധിക്കുന്ന സന്ധാന കലകളെ(connective tissues) (ഉദാ: അസ്ഥി, തരുണാസ്ഥി, സ്നായു) ബാധിക്കുന്നട്യൂമറുകളാണ്.
കോശവളർച്ച സ്വാശകോശത്തിലെ ട്യൂമർ മൈക്രോസ്കോപ്പിലൂടെ
ട്യൂമറിന്റെ സ്വഭാവമുള്ള ഒരു വളർച്ചയെ കോശ നാമത്തോട് 'ഓമ' ('oma') എന്ന പ്രത്യയം ചേർത്താണ് വ്യവഹരിക്കാറുള്ളത്.
ആവരണ കലകളിലെ ലഘു ട്യൂമറുകളെ പാപ്പിലോമ (papilloma) എന്നും ഗ്രന്ഥികളിലെ ലഘു ട്യൂമറുകളെ അഡിനോമ (adenoma) എന്നും പറയുന്നു.
ആവരണ കലകളിലെ എല്ലാ മാരക ട്യൂമറുകളും കാർസിനോമ (carcinoma) ആണ്.
സന്ധാനകലകളിലെ ലഘുട്യൂമറുകൾക്ക് കോശനാമത്തോടൊപ്പം 'ഓമ' എന്ന പ്രത്യയം നൽകുമ്പോൾ (ഉദാ: തന്തുകലകളിലെ ഫൈബ്രോമ, തരുണാസ്ഥിയിലെ കോൺഡ്രോമ) മാരകട്യൂമറുകൾ കോശനാമത്തോടൊപ്പം സാർകോമ എന്നുകൂടി ചേർത്താണ് അറിയപ്പെടുന്നത്.
ഉദാ: ഫൈബ്രോ സാർകോമ, കോൺഡ്രോ സാർകോമ.
ചില ട്യൂമറുകളിൽ (ഉദാ: അണ്ഡാശയത്തിലും വൃഷണത്തിലും ഉണ്ടാവുന്ന ട്യൂമറുകളിൽ) അസ്ഥി, പേശി, ഗ്രന്ഥി, ആവരണകല എന്നിങ്ങനെ പലതരം കോശങ്ങളുണ്ട്.
ഇങ്ങനെ വിവിധ തരത്തിൽ കലകളുള്ള ട്യൂമറുകളെ പരാമർശിക്കാൻ കോൺഡ്രോ മിക്സോ - ഫൈബ്രോ സാർകോമ പോലെയുള്ള സംയുക്ത പദങ്ങളാണ്.
കോശങ്ങൾ വളരുന്നതെങ്ങനെ പിറ്റ്യൂറ്ററി അഡിനോമ
ട്യൂമറുകൾ എല്ലാം തന്നെ അവയുടെ മാതൃകലകളേക്കാൾ വേഗത്തിലാണ് വിഭജിക്കുന്നത്.
മാരക ട്യൂമറുകളെയപേക്ഷിച്ച് ലഘുട്യൂമറുകളുടെ വളർച്ച പൊതുവേ മെല്ലെയായിരിക്കും.
ലഘു ട്യൂമർ കോശങ്ങൾ പൂർണമായും വ്യാവർത്തനം (differentiated) ചെയ്തവയാണ്.
അതായത് അവയുടെ ഘടന യും വലിപ്പവും പ്രവർത്തനവും സാധാരണ കോശങ്ങളുടേതു തന്നെയായിരിക്കും.
അസംഖ്യം അവികസിത കോശങ്ങൾ ഉണ്ടാവുന്ന വിധത്തിലുള്ള ത്വരിതമായ കോശ പ്രവൃദ്ധി (cell proliferation) ഇവയിൽ ഉണ്ടാകുന്നില്ല; സ്ട്രോമയുടെ പ്രവൃദ്ധി നിരക്കും തുല്യമായിരിക്കും.
അതിനാൽ രക്തസ്രാവവും കോശ മൃതിയും ഇത്തരം ട്യൂമറുകളിൽ സാധാരണ സംഭവിക്കാറില്ല.
തന്തുകലകൾ കൊണ്ടുള്ള ഒരു ആവരണം ലഘു ട്യൂമറുകൾക്കുള്ളതു കൊണ്ട് അവ സമീപ കലകളിലേക്ക് വ്യാപിക്കുന്നില്ല.
എന്നാൽ ലഘു ട്യൂമറുകളുടെ പ്രഭാവം രണ്ടു വിധത്തിലാണ് അനുഭവപ്പെടുന്നത്.
ട്യൂമർ വളരുന്നതിനനുസരിച്ച് സമീപാവയവങ്ങളുടെ മേൽ അതു സമ്മർദം ചെലുത്തുന്നു.
ഇതുമൂലം അവയവങ്ങൾ സങ്കോചിക്കാനും രന്ധ്രങ്ങൾ അടയുവാനും ഇടയാകുന്നു.
ഗ്രന്ഥികളുടെ ആവരണ കലയിലുണ്ടാവുന്ന ലഘു ട്യൂമറുകൾ ഹോർമോണുകളുടെ ഉത്പാദനത്തിൽ വ്യതിയാനം വരുത്താറുണ്ട്.
ലഘു ട്യൂമറുകൾ പൂർണമായും വിജയകരമായും നീക്കം ചെയ്യാൻ മിക്കവാറും സാധിക്കും.
പാപ്പില്ലോമ
മാരകമായ അർബുദ ട്യൂമറുകൾ ശീഘ്രഗതിയിലാണ് വളരുന്നത്.
മറ്റു കോശങ്ങളിലേക്ക് അവ വളരെ വേഗത്തിൽ വ്യാപിക്കുന്നു.
അർബുദ കോശങ്ങൾ പൂർണമായും വ്യാവർത്തനം ചെയ്തവയല്ല.
ഇത്തരം അവികസിത കോശങ്ങൾ (anaplastic cells)ക്ക് ഇരുണ്ട നിറവും അസാമാന്യ വലിപ്പവും ഉണ്ടായിരിക്കും.
ഇവയുടെ കോശകേന്ദ്രം വലുതും ക്രമരഹിതവുമായിരിക്കും.
രക്തസ്രാവമുണ്ടാകുന്നതും കോശങ്ങൾ മൃതമാവുന്നതും സാധാരണമാണ്.
അർബുദ ട്യൂമറുകൾ പൂർണമായും ആവരണം ചെയ്യപ്പെടാത്തതിനാൽ അവ സമീപ കലകളിലേക്ക് വ്യാപിക്കുന്നു.
മാത്രമല്ല, ശാഖാചംക്രമണവും (metastasis) നടക്കുന്നു.
അതായത് ട്യൂമറിന്റെ ചെറു ഭാഗങ്ങൾ വേർപെട്ട് രക്തത്തിലൂടെയും ലസികയിലൂടെയും വിദൂര ശരീര ഭാഗങ്ങളിലേക്ക് വ്യാപിക്കുന്നു.
സമീപത്തുള്ള രക്ത ധമനികളിൽ നിന്ന് പോഷണം നേടുന്ന ഈ അനുജാത ട്യൂമറുകൾ പ്രഥമ ട്യൂമറിൽ നിന്ന് വ്യതിരിക്തമായി വളരുന്നു.
പിന്നീട് ഇവ സ്വന്തം രക്തചംക്രമണ സംവിധാനങ്ങൾ (സ്ട്രോമ) വികസിപ്പിക്കുന്നു.
അർബുദ ട്യൂമറുകൾ പൂർണമായും നീക്കം ചെയ്യാൻ താരതമ്യേന പ്രാരംഭ ഘട്ടങ്ങളിലേ സാധിക്കുകയുള്ളു.
ട്യൂമർ കോശങ്ങളുടെ ജീവശാസ്ത്രം
കോശങ്ങളുടെ സന്തുലിതാവസ്ഥ പരിപാലിക്കുന്ന സംവിധാനങ്ങളുടെ (കോശ പ്രവൃദ്ധി, വ്യാവർത്തനം, ഗുണധർമങ്ങൾ എന്നിവ നിയന്ത്രിക്കുന്ന ആഭ്യന്തരവും ബാഹ്യവുമായ കോശഘടകങ്ങളുടെ) അഭാവമാണ് ട്യൂമർ കോശങ്ങളുണ്ടാവുന്നതിനു കാരണം.
ഈ പ്രക്രിയകളെ നിയന്ത്രിക്കുന്ന ജീനുകളിലുണ്ടാവുന്ന ഉൽപരിവർത്തന (mutation)മാണ് അസന്തുലിതാവസ്ഥയ്ക്ക് കാരണമാകുന്നത്.
തത്ഫലമായി സാമാന്യ കോശഘടന, സംവിധാനം, ഗുണധർമം എന്നിവയൊക്കെ നഷ്ടമാവുന്നു.
കോശപ്രതലത്തിലുള്ള ആസഞ്ജന ഗ്രാഹികൾ (adhesion receptors) എന്ന തന്മാത്രകളാണ് കോശങ്ങൾ തമ്മിൽ പറ്റിപിടിപ്പിക്കുന്നതും കോശഘടനയും മറ്റും നിയന്ത്രിക്കുന്ന സിഗ്നലുകൾ കോശത്തിനക ത്തേക്ക് അയക്കുന്നതും.
അർബുദ കോശങ്ങളിൽ ആസഞ്ജന ഗ്രാഹികൾ നിഷ്ക്രിയമാകുന്നതുമൂലം ട്യൂമറിൽ നിന്ന് കോശങ്ങൾ വേർപെടുന്നു.
പിന്നീട് രക്തത്തിലൂടെയോ ലസികയിലൂടെയോ ഉള്ള സഞ്ചാരമധ്യേ ആസഞ്ജന ഗ്രാഹികൾ വീണ്ടും പ്രവർത്തനക്ഷമമാകുകയും കോശങ്ങൾ ശരീരത്തിന്റെ മറ്റെവിടെയെങ്കിലും പറ്റിച്ചേരുകയും ചെയ്യുന്നു.
ഇങ്ങനെയാണ് അർബുദ കോശങ്ങളുടെ ശാഖാചംക്രമണം സംഭവിക്കുന്നത്.
അർബുദ ട്യൂമറുകൾ വ്യാപിക്കുന്നതിനു ചില എൻസൈമുകളുടെ പ്രവർത്തനവും ഒരു പ്രധാന ഘടകമാണ്.
ആവരണകലകൾക്കുള്ളിലേയ്ക്ക് ട്യൂമറുകൾക്ക് സംക്രമിക്കാൻ ഈ കലകൾ ലയിപ്പിക്കുന്ന എൻസൈമുകൾ ആവശ്യമാണ്.
ട്യൂമർ കോശങ്ങൾ തന്നെ സ്രവിക്കുന്ന മെട്രിക്സ് മെറ്റാലോ പ്രോട്ടിനേസ് എന്ന എൻസൈം ഇത്തരത്തിലുള്ളതാണ്.
കോശങ്ങളുടെ വളർച്ചാ ഘടകമായ പോളിപെപ്റ്റൈഡുകൾ സാധാരണ കോശ ബാഹ്യമായി ഉത്പാദിപ്പിക്കപ്പെട്ട ശേഷം കോശപ്രതലത്തിൽ ബന്ധിപ്പിക്കപ്പെടുകയാണ് ചെയ്യുന്നത്.
എന്നാൽ ട്യൂമർ കോശങ്ങളാകട്ടെ വളർച്ചാഘടകത്തെ സ്വയം ഉത്പാദിപ്പിക്കുന്നതു മൂലം നിരന്തര വളർച്ചയ്ക്കും പ്രവൃദ്ധിക്കും വിധേയമാകുന്നു.
മാത്രമല്ല വളർച്ചയെ തടസ്സപ്പെടുത്തുന്ന ജീനുകൾ ട്യൂമർ കോശങ്ങളിൽ കാണുകയുമില്ല.
ട്യൂമറിന്റെ ഉദ്ഭവം, വികാസം, വൃദ്ധി, അർബുദരൂപം ആർജിക്കൽ, ശാഖാ ചംക്രമണം എന്നിവയൊക്കെ കൃത്യമായ കോശ സാഹചര്യങ്ങളിൽ സംഭവിക്കുന്ന പടിപടിയായുള്ള പ്രക്രിയകളാണ്.
ഈ പ്രക്രിയകളെ അനുകൂലമായ വിധത്തിൽ വ്യതിചലിപ്പിക്കുക വഴി അർബുദ ചികിത്സയിൽ വിപ്ളവകരമായ മാറ്റങ്ങൾ സാധ്യമാകും.
നോ: അർബുദം അവലംബം പുറംകണ്ണികൾ http://www.drpbanerji.com/braintumor.htm?gclid=CNy8wr7Q9a4CFYom6wodDRTDJA%5Bപ്രവർത്തിക്കാത്ത+കണ്ണി%5D http://www.medicinenet.com/tumor_grade/article.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്യൂമർ (മുഴ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്യൂത്തോളജി ഇംഗ്ലീഷ് വിലാസം https://ml.wikipedia.org/wiki/Teuthology
ഒക്ടോപസ് , കൂന്തൽ , കട്ടിൽ ഫിഷ് തുടങ്ങിയ സെഫലോപോഡുകളെക്കുറിച്ചുള്ള പഠനമാണ് ട്യൂത്തോളജി .
മറൈൻ സുവോളജിയിലെ മോളസ്കുകളെക്കുറിച്ചുള്ള പഠനമായ മലക്കോളജിയുടെ ഒരു ശാഖയാണിത്.
ട്യൂത്തോളജി പഠിക്കുന്ന ആൾ ട്യൂത്തോളജിസ്റ്റ് എന്നറിയപ്പെടുന്നു.
ഇതും കാണുക Cephalopods topics Marine biology Teuthology topics അവലംബം ↑ "Natural History of the Squid" , p. 1.
Part of a series on ജന്തുശാസ്ത്രം frameless വിഭാഗങ്ങൾ നരവംശശാസ്ത്രം · Anthrozoology · Apiology Arachnology · Arthropodology · Cetology Conchology · Entomology · Ethology Helminthology · Herpetology · മത്സ്യശാസ്ത്രം Malacology · Mammalogy · Myrmecology Nematology · Neuroethology · പക്ഷിശാസ്ത്രം Paleozoology · Planktology · Primatology Zoosemiotics പ്രശസ്ത ജന്തുശാസ്ത്രജ്ഞർ Karl Ernst von Baer · Georges Cuvier ചാൾസ് ഡാർവിൻ · Jean-Henri Fabre William Kirby · കാൾ ലിനേയസ് Konrad Lorenz · Thomas Say Jakob von Uexküll · Alfred Russel Wallace more...
ട്യൂബിങ്ങൻ സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/University_of_Tubingen
ജർമ്മനിയിലെ ട്യൂബിങ്ങൻ പ്രദേശത്ത് സ്ഥിതി ചെയ്യുന്ന  സർവ്വകലാശാലയാണ്‌ എബർഹാർഡ് കാൾസ് യൂനിവേഴ്‌സിറ്റി, ട്യുബിങ്ങൻ അഥവാ ട്യൂബിങ്ങൻ സർവ്വകലാശാല ( German : Eberhard Karls Universität Tübingen , sometimes called the "Eberhardina Carolina").
ജർമ്മനിയിലെ ഏറ്റവും പഴയ സർവ്വകലാശാലകളിലൊന്നായ ഇവിടത്തെ വൈദ്യശാസ്ത്രം , ശാസ്ത്രം , ഹ്യുമാനിറ്റ്‌സ് വകുപ്പുകൾ ആഗോള പ്രശസ്തമാണ്‌.
വർഷങ്ങളായി ജർമ്മൻ സ്റ്റഡീസ് എന്ന വിഷയത്തിൽ ജർമ്മനിയിലെ സർവ്വകലാശാലകളിൽ ഒന്നാം സ്ഥാനത്ത് ഈ സർവ്വകലാശാലയാണ്‌.
വൈദ്യശാസ്ത്രം, രസതന്ത്രം എന്നീ വിഷയങ്ങളിൽ നിരവധി നോബൽ സമ്മാന ജേതാക്കളെ ഈ സർവ്വകലാശാല സംഭാവന ചെയ്തിട്ടുണ്ട്.
ഇപ്പോൾ ഏതാണ്ട് 22,000 വിദ്യാർത്ഥികൾ പഠിക്കുന്നുണ്ട്.
സ‌ർവ്വകലാശാലയിലെ വൈദ്യശാസ്ത്ര വിഭാഗത്തിനു കീഴിലുള്ള 17 ആശുപത്രികളിലായി 1,700 രോഗികളെ കിടത്തി ചികിത്സിക്കുന്നതിനുള്ള സൗകര്യമുണ്ട്.
പ്രതിവർഷം 66,000 രോഗികളെ കിടത്തി ചികത്സിക്കുകയും, 200, 000 രോഗികൾ രോഗപരിചരണത്തിനുമായും ഇവിടെ എത്താറുണ്ട് ഭാരതീയ പഠനകേന്ദ്രം
ജർമ്മനിയിലെ പ്രശസ്തമായ ഭാരതീയ പഠനകേന്ദ്രമാണ് ട്യൂബിങ്ങൻ സർവ്വകലാശാലയിലേത്.
വൈദിക സംസ്കൃതത്തിലായിരുന്നു ആദ്യകാലത്ത് അവർ ശ്രദ്ധിച്ചിരുന്നത്.
റുഡോൾഫ് റോത്ത്(1821 - 1895) എന്ന സംസ്കൃത പണ്ഡിതൻ ഒരേ സമയം ഭാരതീയ പഠന വകുപ്പിന്റെയും സർവകലാശാല ലൈബ്രറിയുടെയും അദ്ധ്യക്ഷനായി 40 വർഷത്തോളം പ്രവർത്തിച്ചു.
അക്കാലത്തു നിരവധി പൗരസ്ത്യ ദേശങ്ങളിൽ നിന്നു കൈയെഴുത്തു ഗ്രന്ഥങ്ങളും അച്ചടി ഗ്രന്ഥങ്ങളും ട്യൂബിങിനിലെത്തി.
ലൈബ്രറിയിലെ 20 ലക്ഷത്തോളം വരുന്ന പുസ്തകങ്ങളിൽ രണ്ടു ലക്ഷത്തോളം പുസ്തകങ്ങൾ ഭാരതീയ പഠനത്തിനുള്ളവയാണ്.
ഗുണ്ടർട്ട് ശേഖരം
ഹെർമൻ ഗുണ്ടർട്ട് കേരളത്തിൽ നിന്ന് ജർമ്മനിയിലേക്ക് മടങ്ങിയപ്പോൾ കൊണ്ടു പോയ അദ്ദേഹത്തിന്റെ കൃതികളും മുന്നൂറോളം പുസ്തകങ്ങളുടെ ശേഖരവും സർവ്വകലാശാല ലൈബ്രറിയിൽ 'ഹെർമ്മൻ ഗുണ്ടർട്ട് ശേഖരം' എന്ന പേരിൽ സൂക്ഷിക്കുന്നുണ്ട്.
ഇതിൽ 130 ഓളം മലയാളം അച്ചടി പുസ്തകങ്ങളും, 80നടുത്ത് കൈയ്യെഴുത്ത് പ്രതികളും, താളിയോലകളും തുളു , തമിഴ് , കന്നഡ , സംസ്കൃതം ഭാഷകളിലുള്ള പുസ്തകങ്ങളുമാണുള്ളത്.
ഡോ. സ്കറിയ സക്കറിയയാണ് ഈ ഗ്രന്ഥശേഖരം കണ്ടെത്തിയത്.
1993 ൽ ഇതിലെ തെരഞ്ഞെടുക്കപ്പെട്ട കൃതികൾ, ഡിസി ബുക്ക്സിന്റെ സഹകരണത്തോടെ ഈ കൃതികൾ  ട്യൂബിങ്ങൻ യൂണിവേഴ്സിറ്റി ലൈബ്രറി മലയാളം മാനുസ്ക്രിപ്റ്റ് സീരിസ് (TULMMS) എന്ന പേരിൽ അഞ്ച് ഭാഗങ്ങൾ പ്രസിദ്ധപ്പെടുത്തിയിരുന്നു.
പയ്യന്നൂർ പാട്ട് - ഇത് മലയാളത്തിലെ ആദ്യത്തെ സ്വതന്ത്രസാഹിത്യകൃതിയാണെന്ന് കരുതപ്പെടുന്നു.
ഭർത്താവിന്റെ മരണത്തിനു പകരം ചോദിക്കാനായി മകനെ കൊല്ലുന്ന നീലാക്ഷിയുടെ കഥയാണിത്.[4]
പഴശ്ശി രേഖകൾ (ജോസഫ് സ്കറിയയ്ക്കൊപ്പം) തച്ചോളി പാട്ടുകൾ (പി. ആന്റണിക്കൊപ്പം) അഞ്ചടി , ജ്ഞാനപ്പാന , ഓണപ്പാട്ട് (മനോജ് കുറൂരിനോടൊപ്പം) തലശ്ശേരി രേഖകൾ (ജോസഫ് സ്കറിയയ്ക്കൊപ്പം) ​1786-1800 കാലഘട്ടത്തിൽ വടക്കൻ മലബാറിലെ നിവാസികൾ എഴുതിയ 1429 കത്തുകളാണ് ഇതിന്റെ ഉള്ളടക്കം.
2013 ൽ സർവ്വകലാശാല,, ഗുണ്ടർട്ട് കൃതികളുടെ ശേഖരം ഡിജിറ്റൈസ് ചെയ്യുന്ന പദ്ധതി Gundert legacy – a digitization  project of the University of Tubingen എന്ന പേരിൽ തുടക്കമിട്ടിട്ടുണ്ട്.
ജർമ്മൻ റിസർച്ച് ഫൗണ്ടേഷനുമായി സഹകരിച്ചാണ് പദ്ധതി.
കൈയെഴുത്തു ഗ്രന്ഥങ്ങളുടെ പട്ടിക
ട്യൂബിംഗൻ സർവകലാശാല ലൈബ്രറി മലയാളം മാനുസ്ക്രിപ്റ്റ് സീരിസ് ഗ്രന്ഥം രൂപം പുസ്തകം അദ്വൈതം ശതകം താളിയോല പു.110 അധ്യാത്മ രാമായണം, കിളിപ്പാട്ട് ഒന്നാം പകർപ്പ് പു.110 അധ്യാത്മ രാമായണം, കിളിപ്പാട്ട് രണ്ടാം പകർപ്പ് പു.302 അഞ്ചടി നോട്ട്ബുക്ക് 5 അഷ്ടാംഗഹൃദയം താളിയോല, സംസ്കൃതവും മലയാളവും പു.118 ഉത്തരരാമായണം പു.66 ഏകാദശി മാഹാത്മ്യം പു.66 ഓണപ്പാട്ട് പു.20 കൃഷ്ണഗാഥ പു448 കൃഷ്ണപ്പാട്ട് താളിയോല പു.50 കൃഷ്ണസ്തുതി താളിയോല പു 14 കേരള ഉത്പത്തി താളിയോല പു 178 കേരള ഉത്പത്തി താളിയോല പു 144 കേരള ഉത്പത്തി പു 10 കേരള ഉത്പത്തി താളിയോല പു 24 കേരളാചാര സംക്ഷേപം പു 20 കേരള മാഹാത്മ്യം ഓല, സംസ്കൃതവും മലയാളവും പു 20 കേരള വിലാസം - സംസ്കൃതവും മലയാളവും പു 86 അവലംബം ↑ Eberhard Karls Universität Tübingen – Übersicht über die Zahl der Studierenden und Gasthörer im Sommersemester 2008 .
University of Tübingen, 14 May 2008.
Retrieved on 7 March 2009.
പുറമെ നിന്നുള്ള കണ്ണികൾ Wikimedia Commons has media related to Eberhard Karls University of Tübingen .
Eberhard Karls Universität Tübingen —official web site, available in German and English Studentenwerk Tübingen Archived 2007-02-05 at the Wayback Machine .
ട്യൂറേണർ ഇംഗ്ലീഷ് വിലാസം https://ml.wikipedia.org/wiki/T%C3%BBranor_PlanetSolar
സൗരോർജ്ജം കൊണ്ട് പ്രവർത്തിക്കുന്നതിൽ വച്ച് ലോകത്തിലെ ഏറ്റവും വലിയ സൗരോർജ്ജനൗക എന്ന റെക്കോഡ് നേടിയ ജലയാനമാണ് ട്യൂറേണർ പ്ലാനറ്റ് സോളാർ.
2010 സെപ്റ്റംബറിൽ മൊണോക്കോയിൽ നിന്നാണ് ഇത് യാത്ര തിരിച്ചത്.
ലോകം ചുറ്റുന്ന ആദ്യ സൗരനൗകയാണ് ട്യൂറേണർ.
35000 ത്തോളം കി.
ഇപ്പോൾ ട്യൂറേണർ സഞ്ചരിച്ചുകഴിഞ്ഞു.
സൂര്യപ്രകാശം ധാരാളം കിട്ടുന്ന ഭൂമധ്യരേഖയിലൂടെയാണ് ട്യൂറേണറിന്റെ യാത്ര.
ലോകം ചുറ്റുന്ന ആദ്യ സൗരനൗക എന്ന ബഹുമതിയാണ് ഇത് കൈവരിക്കാൻ പോകുന്നത്.
ട്യൂറേണർ എന്ന വാക്കിന്റെ അർത്ഥം സൂര്യന്റെ ശക്തി എന്നാണ്.
ജെ.ആർ.ആർ.ടോൾക്കിന്റെ ' ലോർഡ് ഓഫ് ദ റിംഗ്സ് ' എന്ന നോവലിൽ നിന്നാണ് ഈ പേര് സ്വീകരിച്ചിട്ടുള്ളത്.
95 ടൺ ഭാരവും 31 മീറ്റർ നീളവുമുള്ള ഇതിൽ 40 പേർക്ക് യാത്ര ചെയ്യാം.
ഏറ്റവും വേഗത്തിൽ അറ്റ്ലാന്റിക് സമുദ്രം മുറിച്ചുകടന്ന സൗരനൗകയാണ് ട്യൂറേണർ.
ഏറ്റവും കൂടുതൽ ദൂരം സഞ്ചരിച്ച സൗരനൗക എന്ന റെക്കോർഡും ഇതിനകം തന്നെ ഇത് കൈവരിച്ചിട്ടുണ്ട്.
അവലംബം ↑ മാതൃഭൂമി തൊഴിൽവാർത്ത ഹരിശ്രീ സെപ്റ്റംബർ 10, 2011 പുറത്തേക്കുള്ള കണ്ണികൾ Tûranor PlanetSolar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
lomocean.com turanor.eu Archived 2010-08-01 at the Wayback Machine .
planetsolar.org Archived 2009-08-03 at the Wayback Machine .
ചൈനയിലെ അതിവേഗ റെയിൽ ഗതാഗതം
മണിക്കൂറിൽ 200 കിലോമീറ്ററിലേറെ വേഗത്തിലോടുന്ന തീവണ്ടികളെയാണ് അതിവേഗ റെയിൽ ഗതാഗതം എന്ന് പറയുന്നത്.
ലോകത്തിലെ ഏറ്റവും വലിയ അതിവേഗ റെയിൽ ഗതാഗത ശൃംഖല ചൈനയിലാണ് .
16,000-ലേറെ കിലോമീറ്റർ പാതയാണ് 2014-ലെ കണക്കുകളനുസരിച്ച് നിർമ്മിക്കപ്പെട്ടിട്ടുള്ളത്.
മറ്റൊരു 16,775 കിലോമീറ്റർ നിർമ്മാണഘട്ടത്തിലാണ്.
2007 ഏപ്രിലിൽ തുറന്നശേഷം ഉപയോക്താക്കളുടെ എണ്ണം ദിവസത്തിൽ രണ്ടുലക്ഷത്തിൽനിന്നും 2014-ൽ ഇരുപത്തിയഞ്ച് ലക്ഷത്തിലേക്ക് ഉയർന്നു.
2011-ൽ ഒരു അപകടത്തെത്തുടർന്ന് നിർമ്മാണത്തിന്റെ വേഗത കുറഞ്ഞുവെങ്കിലും വീണ്ടും ഉയർന്നുകഴിഞ്ഞു.
സുരക്ഷയും ഉയർന്ന റ്റിക്കറ്റുനിരക്കും പാരിസ്ഥിതിക ആഘാതവും അതിവേഗ റെയിൽ നേരിടുന്ന വെല്ലുവിളികളാണ്.
ആദ്യ തീവണ്ടികൾ ആൽസ്റ്റോം, സീമൻസ്, ബോംബാർഡിയർ, കവാസാക്കി തുടങ്ങിയ കമ്പനികളാണ് നിർമ്മിച്ചത്.
എന്നാൽ ഇപ്പോൾ ചൈനീസ് എഞ്ചിനിയർമാർ സ്വന്തമായി തീവണ്ടികൾ രൂപകൽപ്പന ചെയ്ത് നിർമ്മിച്ചുകഴിഞ്ഞു.
240 കിലോമീറ്റർ വേഗതയുള്ള ശാവോഷാൻ-8 2001-ൽ നിർമിച്ച 293 കിലോമീറ്റർ വേഗതയുള്ള ഡി. ജേ.
എഫ്. 2
1990-ലാണ് അതിവേഗ ഗതാഗതത്തെക്കുറിച്ച് റെയിൽവേ മന്ത്രാലയം ചിന്തിച്ചു തുടങ്ങിയത്.
ബെയ്ജിങ് - ശാങ്ഹായ് പാതയാണ് ആദ്യം പരിഗണിക്കപ്പെട്ടത്.
1993 മുതൽ 2004 വരെയുള്ള കാലയളവിൽ വൈദ്യുതവത്ക്കരണവും പാത ഇരട്ടിപ്പിക്കലും വഴി തീവണ്ടികളുടെ ശരാശരി വേഗത മണിക്കൂറിൽ 48 കിലോമീറ്ററിൽനിന്നും 160 കിലോമീറ്ററിലെത്തിച്ചിരുന്നു.
ഇതിനുപുറമേ വേഗം കൂടിയ സീ.
ആർ. എച്ച്. തീവണ്ടികൾ ഉപയോഗിക്കുകയും ചെയ്തു.
എന്നാൽ പുതിയ തീവണ്ടികൾ മുന്നിലുള്ള വേഗം കുറഞ്ഞ തീവണ്ടികൾക്കായി കാത്തുനിൽക്കേണ്ടിവന്നു.
ആദ്യ അതിവേഗതീവണ്ടികൾ ബോംബാർഡിയർ കമ്പനിയുടെ 'റെജീന' എന്ന മോഡലിൽനിന്നുമാണ് വികസിപ്പിച്ചത്(സീ. ആർ. എച്ച്.  1A).
ഇവ 2006-ൽ ഓടിത്തുടങ്ങി.
സീമൻസിന്റെ 'ഐസ്-3' മോഡൽ ഉപയോഗിച്ചുണ്ടാക്കിയ സീ.
ആർ. എച്ച്. 3 ആണ് ഏറ്റവും പുതിയ വർഗ്ഗം.
ഇവയ്ക്ക് മണിക്കൂറിൽ 350 കിലോമീറ്റർ വേഗത്തിൽ സഞ്ചരിക്കാൻ കഴിയും.
ഐസ്-3 സീ.
ആർ. എച്ച്. 3
2011 ജൂലൈ 23-ന് രണ്ട് തീവണ്ടികൾ കൂട്ടിയിടിച്ച് 40 പേർ മരിച്ചു.
തുടർന്ന് തീവണ്ടികളുടെ വേഗത മണിക്കൂറിൽ 350-ൽനിന്നും 300 കിലോമീറ്റർ ആയി കുറച്ചു.
എന്നാൽ 2012-നുശേഷം നിർമ്മാണം വേഗതയ്യോടെത്തന്നെ തുടരുന്നു.
2013-ൽ പാതകളുടെ ആകെ നീളം 10,000 കിലോമീറ്റർ കടന്നു.
തീവണ്ടിപാത നിർമ്മാണം വഴി അനേകംപേർക്ക് ജോലി ലഭിക്കുമെന്നതും വിമാനങ്ങൾ പരിസ്ഥിതിക്കുണ്ടാക്കുന്ന നാശം തടയാമെന്നതും വൻനഗരങ്ങളിൽനിന്നും ജനങ്ങൾ അയൽനഗരങ്ങളിലേക്ക് താമസം മാറ്റുമെന്നതുമാണ് അതിവേഗ ഗതാഗത ശൃംഖലയുടെ ഗുണങ്ങളായി ചൈനീസ് സർക്കാർ എടുത്തുപറയുന്നത്.
പുറത്തേയ്ക്കുള്ള കണ്ണികൾ China Railway High-speed എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള ചൈനയിലെ അതിവേഗ റെയിൽ ഗതാഗതം യാത്രാ സഹായി മാഗ്ലെവ് www.tielu.org Archived 2016-12-05 at the Wayback Machine .
സമയക്രമം (ചൈനീസിൽ) ഓരോ തീവണ്ടിയുടേയും പാത Archived 2016-01-19 at the Wayback Machine .
ഏറ്റവും നീളം കൂടിയ പാതകൾ അവലംബങ്ങൾ ↑ ↑ ↑ ↑ ↑ "China's fastest high speed train 380A rolls off production line" Xinhua 2010-05-27 ↑ "时速380公里高速列车明年7月开行" 2010-11-02 ↑ "京沪高速铁路的论证历程大事记" Accessed 2010-10-04 ↑ "China plans five-year leap forward of railway development " Accessed 2006-09-30 ↑ (Chinese) "中国铁道部六次大提速" Sina News Center Accessed 2010-10-04 ↑ ↑ ↑ ↑ "China's railways mileage tops 100,000 km" Xinhua 2013-12-28 ↑ JournalistsResource.org, retrieved Feb. 20, 2014.
ചൈനയിലെ പെൺ ശിശുഹത്യ ഈ ലേഖനം ഒരു അനാഥലേഖനമാണ് .
2000 വർഷത്തെ പെൺ ശിശുഹത്യയുടെ ചരിത്രമാണ് ചൈനയ്ക്കുള്ളത്.
പതിനാറാം നൂറ്റാണ്ടിന്റെ അവസാനത്തിൽ ക്രിസ്ത്യൻ മിഷനറിമാർ ചൈനയിൽ എത്തിയപ്പോൾ നവജാതശിശുക്കളെ നദികളിലേക്കോ ചപ്പുചവറുകളിലേക്കോ വലിച്ചെറിയുന്നത് അവർ കണ്ടു.
പതിനേഴാം നൂറ്റാണ്ടിൽ, ചൈനയിലെ പല പ്രവിശ്യകളിലും ഈ സമ്പ്രദായം നടന്നിരുന്നതായി മാറ്റെയോ റിക്കി രേഖപ്പെടുത്തുകയും ദാരിദ്ര്യമാണ് ഈ സമ്പ്രദായത്തിന്റെ പ്രാഥമിക കാരണം എന്ന് പറയുകയും ചെയ്തു.
സമ്പ്രദായം 19-ആം നൂറ്റാണ്ട് വരെ തുടരുകയും കമ്മ്യൂണിസ്റ്റ് കാലഘട്ടത്തിൽ കുത്തനെ കുറയുകയും ചെയ്തു .
2020 ലെ സെൻസസ് ചൈനയിലെ മെയിൻലാൻഡിൽ 105.07 ആണ്-പെൺ അനുപാതം കാണിച്ചു, പീപ്പിൾസ് റിപ്പബ്ലിക് ഓഫ് ചൈന സെൻസസ് നടത്താൻ തുടങ്ങിയതിന് ശേഷമുള്ള റെക്കോർഡ് കുറവാണ്.
ചരിത്രം ചൈനയിൽ ശിശുക്കളെ അടക്കം ചെയ്യുന്നു (പേജ്.40, മാർച്ച് 1865, XXII) 19-ആം നൂറ്റാണ്ട് ഏകദേശം 1800-ൽ ചൈനീസ് ശിശുഹത്യ വിരുദ്ധ ലഘുലേഖ
പത്തൊൻപതാം നൂറ്റാണ്ടിൽ ഈ ആചാരം വ്യാപകമായിരുന്നു.
ക്വിംഗ് ഗ്രന്ഥങ്ങളിൽ നിന്നുള്ള വായനകൾ നി നൂ (പെൺകുട്ടികളെ മുക്കിക്കൊല്ലുക) എന്ന പദത്തിന്റെ ആധിക്യം കാണിക്കുന്നു, പെൺ കുട്ടികളെ കൊല്ലാൻ ഉപയോഗിക്കുന്ന ഏറ്റവും സാധാരണമായ രീതി മുങ്ങിമരിക്കലാണ്.
ശ്വാസംമുട്ടലും പട്ടിണിയും ആയിരുന്നു മറ്റ് രീതികൾ.
മൂലകങ്ങളുമായുള്ള സമ്പർക്കം മറ്റൊരു രീതിയായിരുന്നു: കുട്ടിയെ ഒരു കൊട്ടയിൽ വയ്ക്കുന്നു, അത് പിന്നീട് ഒരു മരത്തിൽ സ്ഥാപിക്കും.
ബുദ്ധ സന്യാസിനി മഠങ്ങൾ ആളുകൾക്ക് കുട്ടികളെ ഉപേക്ഷിക്കാൻ "ബേബി ടവറുകൾ" സൃഷ്ടിച്ചു.
1845-ൽ ജിയാങ്‌സി പ്രവിശ്യയിൽ, ഒരു മിഷനറി എഴുതി, ഈ കുട്ടികൾ രണ്ട് ദിവസം വരെ അതിജീവിച്ചുവെന്നും അതുവഴി പോകുന്നവർ നിലവിളിക്കുന്ന കുട്ടിയെ അവഗണിക്കുമെന്നും.
നാലിലൊന്നിനും മൂന്നിലൊന്നിനും ഇടയിൽ പെൺ കുട്ടികളും ജനനസമയത്തും അതിനുശേഷവും കൊല്ലപ്പെട്ടു എന്ന് 1844-ൽ മിഷനറി ഡേവിഡ് അബീൽ റിപ്പോർട്ട് ചെയ്തു.
1878-ൽ ഫ്രഞ്ച് ജെസ്യൂട്ട് മിഷനറി, ഗബ്രിയേൽ പാലത്രേ, 13 പ്രവിശ്യകളിൽ നിന്നുള്ള രേഖകളും അന്നാലെസ് ഡി ലാ സെയിന്റ്-എൻഫാൻസും (ആനൽസ് ഓഫ് ദി ഹോളി ചൈൽഡ്ഹുഡ്) ഷാങ്‌സിയിലും സിച്ചുവാനിലും ശിശുഹത്യയുടെ തെളിവുകൾ കണ്ടെത്തി.
പലത്രെ ശേഖരിച്ച വിവരങ്ങൾ അനുസരിച്ച് തെക്കുകിഴക്കൻ പ്രവിശ്യകളിലും ലോവർ യാങ്സി നദീതട മേഖലയിലും ഈ രീതി കൂടുതൽ വ്യാപകമായിരുന്നു.
1930-ൽ, മെയ് ഫോർത്ത് മൂവ്‌മെന്റിലെ ശ്രദ്ധേയനായ അംഗമായ റൂ ഷി എ സ്ലേവ്-മദർ എന്ന ചെറുകഥ എഴുതി.
പെൺ ശിശുഹത്യയുടെ നേരിട്ടുള്ള കാരണമായ ഗ്രാമീണ സമൂഹങ്ങളിലെ കടുത്ത ദാരിദ്ര്യം അദ്ദേഹം അതിൽ ചിത്രീകരിച്ചു.
1980-ൽ ചൈനീസ് സർക്കാർ പ്രസിദ്ധീകരിച്ച ഒരു ധവളപത്രത്തിൽ പെൺ ശിശുഹത്യ ഒരു "ഫ്യൂഡലിസ്റ്റിക് തിന്മ" ആണെന്ന് പ്രസ്താവിച്ചു.
ഫ്യൂഡൽ കാലഘട്ടത്തിൽ നിന്നുള്ള ഈ സമ്പ്രദായത്തെ സംസ്ഥാനം ഔദ്യോഗികമായി കണക്കാക്കുന്നു, സംസ്ഥാനത്തിന്റെ ഒറ്റക്കുട്ടി നയത്തിന്റെ ഫലമല്ല.
ജിംഗ്-ബാവോ നിയുടെ അഭിപ്രായത്തിൽ, സംസ്ഥാനത്തിന്റെ കുടുംബാസൂത്രണ നയങ്ങളും പെൺ ശിശുഹത്യയും തമ്മിൽ "ഒരു ബന്ധവുമില്ല" എന്ന് വിശ്വസിക്കുന്നത് "അചിന്തനീയമാണ്".
1980 സെപ്തംബർ 25-ന് ചൈനീസ് കമ്മ്യൂണിസ്റ്റ് പാർട്ടിയുടെ പൊളിറ്റ്ബ്യൂറോ ഒരു "തുറന്ന കത്തിൽ", പാർട്ടിയിലെ അംഗങ്ങളും കമ്മ്യൂണിസ്റ്റ് യൂത്ത് ലീഗിലുള്ളവരും മാതൃകാപരമായി നയിക്കണമെന്നും ഒരു കുട്ടി മാത്രമേ ഉണ്ടാകൂ എന്നും അഭ്യർത്ഥിച്ചു.
ഒരു കുട്ടി നയത്തിന്റെ തുടക്കം മുതൽ, അത് ലിംഗാനുപാതത്തിലെ അസന്തുലിതാവസ്ഥയിലേക്ക് നയിക്കുമെന്ന് ആശങ്കയുണ്ടായിരുന്നു.
1980-കളുടെ തുടക്കത്തിൽ, ഒരു മകനുവേണ്ടി മാതാപിതാക്കളുടെ കൈവിട്ടുപോയതിന്റെയും പെൺ ശിശുഹത്യയുടെയും റിപ്പോർട്ടുകളിൽ മുതിർന്ന ഉദ്യോഗസ്ഥർ കൂടുതൽ ആശങ്കാകുലരായി.
1984-ൽ, ഒരു കുട്ടി നയം തിരുത്തി പ്രശ്നം പരിഹരിക്കാൻ സർക്കാർ ശ്രമിച്ചു.
ആദ്യത്തെ കുട്ടി പെൺകുഞ്ഞായ ദമ്പതികൾക്ക് രണ്ടാമത്തെ കുട്ടിയുണ്ടാകാൻ അനുവാദമുണ്ട്.
നിലവിലെ സ്ഥിതി സിയാങ്ങിലെ സിചുവാൻ , യാൻജിയാങ് ജില്ലയിലുള്ള ഡാൻഷാനിലെ റോഡരികിൽ "പെൺകുട്ടികളോട് വിവേചനം കാണിക്കുന്നതും ദുരുപയോഗം ചെയ്യുന്നതും ഉപേക്ഷിക്കുന്നതും നിരോധിച്ചിരിക്കുന്നു" എന്ന് എഴുതിയിരിക്കുന്നു.
പല ചൈനീസ് ദമ്പതികളും ആൺമക്കളുണ്ടാകാൻ ആഗ്രഹിക്കുന്നു, കാരണം അവർ പ്രായമായ മാതാപിതാക്കൾക്ക് പിന്നീടുള്ള ജീവിതത്തിൽ പിന്തുണയും സുരക്ഷയും നൽകുന്നു.
നേരെമറിച്ച്, ഒരു മകൾ വിവാഹശേഷം മാതാപിതാക്കളെ ഉപേക്ഷിച്ച് ഭർത്താവിന്റെ കുടുംബത്തിൽ ചേരാനും പരിപാലിക്കാനും പ്രതീക്ഷിക്കുന്നു .
2014 ലെ കണക്കനുസരിച്ച് ചൈനയിലെ ജനസംഖ്യയുടെ പകുതിയോളം വരുന്ന ഗ്രാമീണ കുടുംബങ്ങളിൽ, കാർഷിക ജോലികൾക്കും കൈവേല ചെയ്യുന്നതിനും പുരുഷന്മാർ അധികമായി വിലപ്പെട്ടവരാണ്.
ഒരു കുട്ടി നയം നടപ്പിലാക്കിയതിന് ശേഷം ചൈനയിൽ ജനന ലിംഗാനുപാതം ഗണ്യമായി മാറി.
2005-ലെ ഒരു ഇന്റർസെൻസസ് സർവേ, ടിബറ്റിൽ 1.04 മുതൽ ജിയാങ്‌സിയിൽ 1.43 വരെ, പ്രവിശ്യകളിലുടനീളമുള്ള ലിംഗാനുപാതത്തിൽ പ്രകടമായ വ്യത്യാസങ്ങൾ പ്രകടമാക്കി.
ബാനിസ്റ്റർ (2004), ചൈനയിലെ പെൺകുട്ടികളുടെ ദൗർലഭ്യത്തെക്കുറിച്ചുള്ള അവളുടെ സാഹിത്യ അവലോകനത്തിൽ, ഒരു കുട്ടി നയം നിലവിൽ വന്നതിന് ശേഷം പെൺ ശിശുഹത്യയുടെ വ്യാപനത്തിൽ ഒരു പുനരുജ്ജീവനം ഉണ്ടായിട്ടുണ്ടെന്ന് അഭിപ്രായപ്പെട്ടു.
മറുവശത്ത്, പല ഗവേഷകരും ഇന്ന് ചൈനയിൽ പെൺ ശിശുഹത്യ അപൂർവമാണെന്ന് വാദിക്കുന്നു, പ്രത്യേകിച്ചും ഗവൺമെന്റ് ഈ ആചാരം നിയമവിരുദ്ധമാക്കിയതിനാൽ.
ഉദാഹരണത്തിന്, സെങ്ങും സഹപ്രവർത്തകരും (1993) വാദിച്ചത്, രാജ്യത്തിന്റെ ലിംഗ അസന്തുലിതാവസ്ഥയുടെ പകുതിയെങ്കിലും സ്ത്രീ ജനനങ്ങളുടെ കുറവ് റിപ്പോർട്ട് ചെയ്യുന്നതിൽ നിന്നാണ് ഉണ്ടാകുന്നത്.
ജനീവ സെന്റർ ഫോർ ദ ഡെമോക്രാറ്റിക് കൺട്രോൾ ഓഫ് ആംഡ് ഫോഴ്‌സിന്റെ (ഡിസിഎഎഫ്) കണക്കുകൾ അനുസരിച്ച്, ഇരുപതാം നൂറ്റാണ്ടിലെ എല്ലാ സംഘട്ടനങ്ങളിലും 191 മില്യൺ മരിച്ചവരുടെ എണ്ണം കണക്കാക്കിയതിന് തുല്യമാണ് ലിംഗപരമായ പ്രശ്‌നങ്ങളാൽ മരിച്ച പെൺകുഞ്ഞുങ്ങളുടെ ജനസംഖ്യാപരമായ കുറവ്.
2012-ൽ, It's a Girl: The Three Deadliest Words in the World എന്ന ഡോക്യുമെന്ററി പുറത്തിറങ്ങി.
ഇന്ത്യയിലെയും ചൈനയിലെയും പെൺ ശിശുഹത്യയെ കേന്ദ്രീകരിച്ചായിരുന്നു ഇത്.
ചൈനയുടെ 2020-ലെ സെൻസസ് ( പീപ്പിൾസ് റിപ്പബ്ലിക് ഓഫ് ചൈനയുടെ ഏഴാമത്തെ ദേശീയ ജനസംഖ്യാ സെൻസസ് ) അനുസരിച്ച്, ചൈനയിലെ മെയിൻലാൻഡ് ലിംഗാനുപാതം മെച്ചപ്പെട്ടു, ആൺ-പെൺ അനുപാതം 105.07 എന്ന പുതിയ റെക്കോർഡിലെത്തി.
1953 ൽ PRC ഒരു സെൻസസ് നടത്താൻ തുടങ്ങിയതിന് ശേഷമുള്ള ഏറ്റവും സന്തുലിതമായ ലിംഗാനുപാതമാണിത്.
കൂടുതൽ വായനയ്ക്ക് വെബ്‌സ്റ്റേഴ്‌സ് നടത്തിയ പെൺ ശിശുഹത്യ കുറിപ്പുകൾ
ചൈന റെയിൽവേ കോർപ്പറേഷൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ചൈനസാർക്ക് സർക്കാരിന്റെ ഉടമസ്ഥതയിൽ യാത്ര-ചരക്ക് സേവനങ്ങൾ നൽകുന്ന ഒരു കമ്പനിയാണ് ചൈന സ്റ്റേറ്റ് റെയിൽവേ ഗ്രൂപ്പ് കമ്പനി ലിമിറ്റഡ് അഥവാ ചൈന റെയിൽവേ .
അവലംബം പുറം കണ്ണികൾ Rail transport in China എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
(in Chinese) China Railway official website (in Chinese) China Railway Corporation official website
ചൈനയിലെ പാചകരീതി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചൈനയിലെ പാചക രീതി
ചൈനയുടെ സംസ്കാരത്തിൽ ഒഴിച്ച് കൂടാനാവാത്ത ഒരു ഘടകമാണ് അവിടുത്തെ പചകരീതി.
ചൈനയിലേക്ക് മറ്റു ഏഷ്യൻ രാജ്യങ്ങളിൽ നിന്ന് ജനങ്ങൾ കുടിയേറി പാർത്തത്തിനാൽ ഇവിടുത്തെ പാചക രീതിക്ക് ചില ഏഷ്യൻ രാജ്യങ്ങളുടേതുമായി സാമ്യമുണ്ട്.
ചൈനക്കാരുടെ മുഖ്യാഹാരം ചോറ്, സോയാ സോസ്, നുഡിൽസ്,ചായ, ടോഫു  ഇവയാണ്  അവിടുത്തെ മുഖ്യഹാരം.
ഏറ്റവും പ്രധാനപ്പെട്ട നാല് പാചക രീതികൾ   Chuan,lu, Yue,huyag, എന്നിവയാണ് .
ഇവ യഥാക്രമം പടിഞ്ഞാറ്, വടക്ക്, തെക്ക്‌, കിഴക്ക് ഭാഗങ്ങളെ സൂചിപ്പിക്കുന്നു.
Anhui, kantonise, fuchian,Finan,  chiangsu,Shandong Sichuan sejiyag എന്നിവയാണ് ആധുനിക ചൈനീസ് പാചകരീതികൾ.
ചൈനയിലെ പ്രവിശ്യകൾ
പ്രവിശ്യാതല ഭരണ പ്രദേശങ്ങൾ ( ചൈനീസ് : 省级行政区 ; പിൻയിൻ : shěng-jí xíngzhèngqū ) അല്ലെങ്കിൽ പ്രഥമതല ഭരണ പ്രദേശങ്ങൾ ( 一级行政区 ; yī-jí xíngzhèngqū ), എന്നത് ചൈനീസ് ഭരണകൂടത്തിലെ  ഏറ്റവുമുയർന്ന ഭരണ പ്രദേശവിഭാഗങ്ങളാണ്.
33 പ്രദേശങ്ങളായിട്ടാണ് ചൈനയെ പ്രവിശ്യാതല ഭരണത്തിന് കീഴിൽ തിരിച്ചിരിക്കുന്നത്.
ഇതിൽ 22 പ്രവിശ്യകൾ, 4 മുനിസിപ്പാലിറ്റികൾ, 5 സ്വയംഭരണ പ്രദേശങ്ങൾ, 2 പ്രത്യേക ഭരണപ്രദേശങ്ങൾ എന്നിവ ഉൾപ്പെടുന്നു.
ഇതിൽ 1945 മുതൽ ചൈനീസ് റിപ്പബ്ലിക്ക് ഭരണം നിലനിൽക്കുന്ന, തായ്‌വാൻ പ്രവിശ്യ ഉൾപ്പെടുന്നില്ല.
പ്രത്യേക ഭരണദേശങ്ങളായ ഹോങ് കോങ്ങ് , മക്കാവു, എന്നിവിടങ്ങളിൽ ഒഴിച്ച് എല്ലായിടത്തും ചൈനീസ് കമ്മ്യൂണിസ്റ്റ് പാർട്ടിയുടെ പ്രവിശ്യാ കമ്മിറ്റി നിലനിൽക്കുന്നു.
ഈ കമ്മിറ്റി സെക്രട്ടറിയാണ് പ്രവിശ്യാഭരണം കയ്യാളുന്നത്.
ഗവർണർ പ്രവിശ്യയുടെ പ്രഥമനാണെങ്കിലും പ്രാവർത്തികാധികാരങ്ങൾ ഇല്ല.
പ്രവിശ്യാതല പ്രദേശങ്ങളുടെ വിഭാഗങ്ങൾ പ്രവിശ്യ
പ്രവിശ്യകളിലെ ( ചൈനീസ് : 省 ; പിൻയിൻ : shěng ) ഭരണം നിർവഹിക്കുന്നത് സെക്രട്ടറിയാൽ നയിക്കപ്പെടുന്ന പ്രവിശ്യാ കമ്മിറ്റിയാണ്.
കമ്മിറ്റി സെക്രട്ടറിയാണ് പ്രവിശ്യയുടെ തലവൻ.
പ്രവിശ്യാ സർക്കാരിന്റെ ഗവർണർ രണ്ടാം ചുമതലക്കാരനുമാണ്.
തായ്‌വാനും അതിന്റെ ചുറ്റുമുള്ള ദ്വീപുകളും ജനകീയ ചൈന റിപ്പബ്ലിക് അവരുടെ തായ്‌വാൻ പ്രവിശ്യയാണെന്ന് അവകാശപ്പെടുന്നു.
എങ്കിലും ചൈന ഭൂഖണ്ഡത്തിൽ ഭരിക്കുന്ന ഒരു സർക്കാരിന്റെയും കീഴിൽ തായ്‌വാൻ ഭരണം 1949 മുതൽ വന്നിട്ടില്ല.
1949 ലാണ് ചൈനീസ് റിപ്പബ്ലിക്കിന്റെ കയ്യിൽ നിന്ന് ചൈനീസ് ഭൂഖണ്ഡത്തിന്റെ ഭരണം ജനകീയ ചൈന റിപ്പബ്ലിക്കിലേക്ക് പോയത്.
കിൻമെൻ, മത്സു ദ്വീപുകൾ ജനകീയ ചൈന റിപ്പബ്ലിക്ക് അവരുടെ ഫ്യൂജിയാൻ പ്രവിശ്യയുടെ ഭാഗമാണെന്ന് അവകാശപ്പെടുന്നു.
അത് പോലെ തന്നെ പ്രറ്റസ് ദ്വീപുകളും ഇറ്റു അബയും ജനകീയ ചൈന അവകാശമുന്നയിക്കുന്ന പ്രദേശങ്ങളാണ്.
ഈ പ്രദേശങ്ങളെല്ലാം ചൈന റിപ്പബ്ലിക്ക് (തായ്‌വാൻ എന്ന് സാധാരണ വിളിക്കപ്പെടുന്നു) അധീന പ്രദേശങ്ങളാണ്.
ആധുനിക പ്രവിശ്യകൾ
പ്രവിശ്യകൾ (23):- ആൻഹുയി , ഗാൻസൂ , ഗ്വാങ്‌ഡോങ് , ഗ്വിചൗ , ജാങ്സൂ , ജിയാങ്സി , ജിലിൻ , തായ്‌വാൻ , ഫുജിയാൻ , യുന്നാൻ , ല്യാവോനീങ് , ശാൻഡോങ് , ഷൻസീ , ഷാൻസീ , ഷെസിയാങ് , സിങ്ഹൗ , സിഷ്വാൻ , ഹായ്നാൻ , ഹുനാൻ , ഹുബെയ് , ഹെനാൻ , ഹെബെയ് , ഹെയ്ലോങ്സിയാങ്
മുനിസിപ്പാലിറ്റികൾ (4):- ചോങ്ചിങ് , ടിയാൻജിൻ , ബെയ്ജിങ് , ഷാങ്ഹായ്
സ്വയംഭരണ പ്രദേശങ്ങൾ (5):- ഇന്നർ മംഗോളിയ , ഗുവാങ്ക്സി , തിബെത്ത് സ്വയംഭരണപ്രദേശം , നിൻഗ്സിയ , സിൻജിയാങ്
പ്രത്യേക പ്രദേശങ്ങൾ (2):- മകൗ , ഹോങ്കോങ് മുനിസിപ്പാലിറ്റി
മുനിസിപ്പാലിറ്റികൾ ( ലഘൂകരിച്ച ചൈനീസ് : 直辖市 ; പരമ്പരാഗത ചൈനീസ് : 直轄市 ; പിൻയിൻ : zhíxiáshì ; literally : "direct-administrated city" ) അല്ലെങ്കിൽ നേരിട്ടുള്ള ഭരണത്തിൻ കീഴിലുള്ള പട്ടണങ്ങൾ എന്നാൽ ചൈനയിലെ കേന്ദ്ര സർക്കാർ നേരിട്ടു ഭരിക്കുന്ന നഗരങ്ങളാണ്.
ഇവക്ക് പ്രവിശ്യകളുടെ അതെ പദവി നൽകപ്പെട്ടിരിക്കുന്നു.
യഥാർത്ഥത്തിൽ അവയുടെ രാഷ്ട്രീയ പദവി പ്രവിശ്യകളേക്കാളും ഉയർന്നതാണ്.
സ്വയംഭരണ പ്രദേശങ്ങൾ